શીર્ષક: અલ્પેશ ઠાકોરની હારનો પાયો મંદિરમાં બનેલી એ ઘટનાએ નાખ્યો?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ભાજપના સંગઠનબળ અને ધારદાર રણનીતિ સાથે ચૂંટણીમેદાને ઊતરેલા અલ્પેશ ઠાકોરને હરાવનારા કૉંગ્રેસના ઉમેદવાર રઘુ દેસાઈ પણ પરિણામ બાદ ચર્ચામાં આવ્યા છે.   

ગુજરાતમાં દારૂબંધી અને બેરોજગારી મુદ્દે આંદોલન ચલાવી નામના મેળવનાર અલ્પેશ ઠાકોર અને તેમના સાથી ધવલસિંહ ઝાલા કૉંગ્રેસ છોડીને ભાજપમાં જોડાયા હતા. 

અલ્પેશ ઠાકોર 2017માં રાધનપુરની બેઠક પરથી જ ધારાસભ્ય તરીકે ચૂંટાયા હતા પરંતુ તે સમયે તેઓ કૉંગ્રેસની ટિકિટ પરથી ચૂંટણી લડ્યા હતા. જે બાદ તેમણે ધારાસભ્ય તરીકે રાજીનામું આપી દીધું હતું. 

રાધનપુર વિધાનસભા બેઠક પર પોતાની જીત અંગેની રણનીતિ વિશે રાધનપુર વિધાનસભાના નવનિર્વાચિત ધારાસભ્ય રઘુ દેસાઈએ બીબીસી ગુજરાતી સાથે વાતચીત કરી. વાંચો આ વાતચીતના અંશ.

'શહેનશાહ નહીં સેવકની થઈ પસંદગી'

બીબીસી ગુજરાતી સાથે અલ્પેશ ઠાકોરના પરાજય અને ચૂંટણીજંગમાં જીત માટેની પોતાની રણનીતિ વિશે વાત કરતા કૉંગ્રેસના ધારાસભ્ય રઘુ દેસાઈ જણાવે છે, "આ એક શહેનશાહ અને એક સેવક વચ્ચેની લડાઈ હતી." 

"આ ચૂંટણીમાં પ્રજાએ અલ્પેશ ઠાકોરની 16 મહિનાની ધારાસભ્ય તરીકેની કારકિર્દી સામે 16 વર્ષની રાધનપુરની પ્રજાના સેવક તરીકેની મારી કારકિર્દી પર પસંદગી ઉતારી છે." 

"પ્રજાએ મારા ઉપર વિશ્વાસ મૂક્યો છે તેથી હું તેમનો આભાર માનું છું."

નિષ્ણાતોના મત પ્રમાણે અલ્પેશ ઠાકોરે આ ચૂંટણીજંગમાં માત્ર ઠાકોરવાદ ચલાવ્યો હતો. તેમના આ વલણે પણ પેટાચૂંટણીમાં તેમની હારમાં મુખ્ય ભાગ ભજવ્યો છે એવું કહેવાઈ રહ્યું છે. 

જ્યારે રઘુ દેસાઈને ચૂંટણીમાં ઠાકોર સમાજના મત તેમને મળ્યા છે કે નહીં એ અંગે પૂછવામાં આવ્યું ત્યારે તેમણે કહ્યું કે, "મારા મત પ્રમાણે હું કોઈ એક કોમનો નહીં, પરંતુ રાધનપુરની સમગ્ર જનતાનો ઉમેદવાર હતો." 

"ઠાકોર સમાજ સાથે અન્ય સમાજોના સમર્થનને કારણે જ હું ચૂંટણીમાં જીત મેળવી શક્યો છું." 

"તેમજ ચોક્કસ ઠાકોર સમાજની જ વાત કરું તો રાધનપુરમાં અલ્પેશ ઠાકોરના કેટલાક સમર્થકો અને ઠાકોર સમાજના અન્ય આગેવાનો જેઓ કૉંગ્રેસના સમર્થક હતા, તેમણે પણ આ વિજય મેળવવામાં પોતાના સમાજના ઉમેદવારના સ્થાને મારો સાથ આપ્યો હતો." 

2017માં શું બન્યું હતું?

નોંધનીય છે કે વર્ષ 2017માં યોજાયેલી ગુજરાત વિધાનસભાની ચૂંટણીમાં છેલ્લી ઘડીએ અલ્પેશ ઠાકોર કૉંગ્રેસમાં જોડાઈ ગયા હતા. 

અલ્પેશ ઠાકોરે કથિતપણે રાધનપુર બેઠક પરથી જ ચૂંટણી લડવાનો આગ્રહ રાખ્યો હતો. જ્યારે રઘુ દેસાઈ આ બેઠક પરથી પોતે ચૂંટણી લડવા માગતા હતા. 

જે શક્ય ન બન્યું...